* + - 1. **ტენდერის მიზანი**

სს სადაზღვევო კომპანია პრაიმი („შემსყიდველი“) პრეტენდენტებს სთავაზობს ტენდერში **საკანცელარიო** **და საოფისე (ქიმია, ჰიგიენური ქაღალდი და სხვა სამეურნეო საქონელი) საქონლის** შესყიდვაზე მონაწილეობის მიღებას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

* + - 1. **შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტმა სატენდერო წინადადება უნდა წარმოადგინოს არაუგვიანეს 2023 წლის 23 დეკემბრის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 22 ნოემბერი 2023 წ. |
| სატენდერო წინადადებების მიღება | 23 დეკემბერი 2023 წ. |
| გამარჯვებული პრეტენდენტ(ებ)ის გამოვლენა  | 30 დეკემბერი 2023 წ. |
| ხელშეკრულების გაფორმება | 15 იანვარი 2024 წ. |

* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომუნიკაციო არხით, რითიც განხორციელდება ტენდერის გამოცხადება.
	+ - 1. **ტენდერით შესასყიდი მომსახურების აღწერილობა / სპეციფიკაციები**

**შესყიდვის ობიექტი:** სს სადაზღვევო კომპანია პრაიმი - საკანცელარიო და საოფისე (ქიმია, ჰიგიენური ქაღალდი და სხვა სამეურნეო საქონელი) საქონლის შესყიდვა

* + - 1. **პროდუქციის მიწოდების ადგილი:**

სს სადაზღვევო კომპანია პრაიმის სათავო ოფისი თბილისი, უნივერსიტეტის ქუჩა 24, გრინჰილის შენობა, ბლოკი 1, სართული 6

* + - 1. **სატენდერო მოთხოვნები:**
* მიწოდება ხორციელდება **ყოველთვიურად**
* გამარჯვებული კომპანია შეკვეთას მიიღებს ელექტრონული ფოსტის საშუალებით. შეტყობინების გაგზავნის შემდგომ, არა უმეტეს 5 დღის ვადაში გამარჯვებულმა კომპანიამ უნდა უზრუნველყოს შეკვეთილი პროდუქციის მიწოდება.
* გამარჯვებულმა კომპანიამ უნდა განახორციელოს შეკვეთილი პროდუქციის მიწოდება კომპანიის სათავო ოფისში, თბილისი, უნივერსიტეტის ქუჩა 24, გრინჰილის შენობა, ბლოკი 1, სართული 6.

**დამატებითი ინფორმაცია:**

* გამარჯვებულ კომპანიასთან სს სადაზღვევო კომპანია პრაიმი გააფორმებს ხელშეკრულებას 1 (ერთი) წლის ვადით.
* ანგარიშსწორება იწარმოებს ლარში (ეროვნულ ვალუტაში).
	+ - 1. **შერჩევის კრიტერიუმები და მოთხოვნები პრეტენდენტების მიმართ**
* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედების განსახორციელებლად, რომელიც აუცილებელია მისი მიერ ტენდერში მონაწილეობის მისაღებად.

სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში

**სატენდერო წინადადებები შეფასდება შემდეგი კრიტერიუმების მიხედვით:**

* შესასყიდი საქონლის ფასი
* მიწოდების პირობა
* გადახდის პირობა
* შემოთავაზებული საქოლის ხარისხი
* კომპანიის გამოცდილება / სანდოობა / სტაბილურობა
* საკვალიფიკაციო მონაცემების სრულყოფილება
	+ - 1. **შემსყიდველის ვალდებულებები**

შემსყიდველის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკავშირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება.
	+ - 1. **კონტრაქტორის ვალდებულებები**

კონტრაქტორის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკავშირებული სხვა დოკუმენტებით განსაზღვრული პირობების/ვალდებულებების განუხრელი დაცვა და შესრულება;
* სატენდერო დოკუმენტებისა და მისაწოდებელი პროდუქციის ხარისხზე პასუხისმგებლობა.
	+ - 1. **დოკუმენტაცია**

პროდუქციის მიღება-ჩაბარების აქტის გაფორმებისთვის კონტრაქტორმა უნდა მოამზადოს შემდეგი დოკუმენტები:

* მიღება-ჩაბარება წარმოდგენილი უნდა იქნას დადასტურებული და ხელმოწერილი ორივე მხარის მიერ.
	+ - 1. **სატენდერო წინადადება**

 სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის ამონაწერი სამეწარმეო რეესტრიდან;
2. კომპანიის ვებ-გვერდის მისამართი;
3. ინფორმაცია პრეტენდენტის შესახებ, შევსებული დანართ #2-ში მითითებული სახით;
4. შევსებული და ხელმოწერილი ხარჯთაღრიცხვა ლარში - მოცემული და დადგენილი დანართი #3-ს სახით; ასევე ელექტრონული ფაილი ექსელის ფორმატში; (ფასების ცხრილი უნდა მოიცავდეს ყველა ხარჯს და კანონმდებლობით გათვალისწინებულ გადასახადებს).

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
	* + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, ელ. ფოსტაზე t.rapava@primeinsurance.ge.

პრეტენდენტებმა სატენდერო წინადადებები უნდა წარმოადგინონ არაუგვიანეს 2023 წლის 23 დეკემბრისა 18:00 საათისა.

შესყიდვის პროცედურებთან დაკავშირებული კითხვების არსებობის შემთხვევაში გთხოვთ, მიმართოთ საკონტაქტო პირს:

თამარ რაფავა

ელ. ფოსტა: t.rapava@primeinsurance.ge

მობ: +995 577 003 803